cyanic-selkie/wikianc huggingface dataset:
கலியுகம் (1988 திரைப்படம்)
கதை
கலியுகம் ஒரு நேர்மையான காவல் அதிகாரி மற்றும் ஒரு வழக்கறிஞரின் கதை, பணக்காரர்கள் மற்றும் சக்திவாய்ந்தவர்களிடமிருந்து ஏழைகளுக்கு உதவ அடிக்கடி நடவடிக்கை எடுத்த கதையாகும்.
பாடல்கள்
இத்திரைப்படத்திற்கு சந்திரபோஸ் இசையமைத்தார்.
வெளி இணைப்புகள்
பகுப்பு:1988 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரகுவரன் நடித்த திரைப்படங்கள் பகுப்பு:பிரபு நடித்த திரைப்படங்கள் பகுப்பு:சந்திரபோஸ் இசையமைத்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:பி. எஸ். வீரப்பா நடித்த திரைப்படங்கள்
கட்டிடக்கலை வரலாறு
பின்வருவனவற்றையும் பார்க்கவும்
Périodes de l'architecture
திருச்சிராப்பள்ளியின் வரலாறு
திருச்சிராப்பள்ளி இந்தியாவின், தமிழகத்தில் உள்ள ஒரு நகரமாகும். திருச்சிராப்பள்ளி மிகவும் பழமையான நகரமாக கருதப்படுகின்றது. இதனை முக்கால சோழர்கள், பாண்டியர்கள், பல்லவர்கள், முத்தரையர்கள்,இடைக்காலச் சோழர்கள், பிற்கால சோழர்கள், பிற்கால பாண்டியர்கள், தில்லி சுல்தான்கள், விஜயநகர பேரரசர்கள், ஆற்காடு நவாப்புகள், நாயக்கர்கள், ஆங்கிலேயர்கள் ஆகிய அனைவரும் பல்வேறு காலகட்டங்களில் ஆண்டுள்ளனர். தொல்லியல் முக்கியத்துவம் வாய்ந்த நகரமான உறையூர் முற்கால சோழர்களின் தலைநகரமாக விளங்கியது. அது தற்போது திருச்சிராப்பள்ளிக்கு அருகில் உள்ள ஒரு நகரம் ஆகும். முற்காலச் சோழர்களின் தலைநகரில் அதிகமாக வசித்த இனமான முத்து ராஜாக்கள் இப்பொழுதும் திருச்சியில் அதிக எண்ணிக்கையில் இருப்பது குறிப்பிடத்தக்கது.
முற்கால வரலாறு
திருச்சிராப்பள்ளியிலும் அதன் சுற்றுப் புறங்களிலும் கற்காலத்தில் இருந்தே மனிதர்கள் வசிப்பதாக நம்பப்படுகிறது. முற்கால சோழர்களின் எழுச்சிக்கும் முன் நாகர் என்னும் இனத்தவர் வசித்ததாக வி. கனகசபை கூறுகின்றார்.
முற்கால சோழர்கள்
முற்கால சோழர்களின் காலத்தில் திருச்சிராப்பள்ளி ஒரு முக்கியமான நிர்வாகத் தலைநகரமாகவும், பண்பாட்டுக் கூடமாகவும் விளங்கியது. தற்போது திருச்சிராப்பள்ளியின் நகராக இருக்கும் உறையூர் அன்றைய சோழர்களின் தலைநகராக விளங்கியது. இதற்குரிய ஆதாரம் கிமு இரண்டாம் நூற்றாண்டில் வாழ்ந்த பேரரசரான அசோகரின் கல்வெட்டில் குறிப்பிடப்பட்டுள்ளது. கிமு இரண்டாம் நூற்றாண்டில் வாழ்ந்த தொலெமி என்னும் கிரேக்க புவியியலாளரும் திருச்சிராப்பள்ளியைப் பற்றிக் குறிப்பிடுகின்றார். மனிதனால் கட்டப்பட்ட மிகவும் பழமையான அணை கரிகாலச் சோழனால் காவிரியின் குறுக்கே கட்டப்பட்ட கல்லணை ஆகும். இது உறையூரிலிருந்து 10 மைல்(16 கிலோமீட்டர்) தொலைவில் கட்டப்பட்டுள்ளது.
பல்லவர் காலம்
கிபி ஐந்தாம் நூற்றாண்டில் பல்லவர்கள் எழுச்சி பெறத் தொடங்கினர். திருச்சிராப்பள்ளி அவர்களின் கட்டுப்பாட்டின்கீழ் வந்தது. பல்லவ மன்னன் முதலாம் மகேந்திரவர்மன் திருச்சி மலைக்கோட்டைக் கோயிலை சீரமைத்து, குடைவரைகளையும் கட்டினார்.
சோழர்கள்
ஒன்பதாம் நூற்றாண்டின் பின்பாதியில் திருச்சிராப்பள்ளியை இடைக்காலச் சோழ மன்னனான விஜயாலய சோழன் கைப்பற்றினார். கைப்பற்றி மீண்டும் சோழ சாம்ராஜ்யத்தை நிறுவினார். திருச்சிராப்பள்ளியை சோழ மண்டலத்தின் தலைநகராக மாற்றினார். அதன்பிறகே திருச்சிராப்பள்ளி மகிமை அடையத் தொடங்கியது. ஒன்பதாம் நூற்றாண்டில் தொடங்கி சோழர்கள் தனது அதிகாரங்களை பிரித்து உறையூரிலும், ஸ்ரீரங்கத்திலும் சிறுசிறு நிர்வாக நகரங்களை நிறுவினர். இது இடைக்காலச் சோழர்களின் கடைசி அரசனான முதலாம் குலோத்துங்கன் வரை நீண்டது. பின்னர் இடைக்காலச் சோழர்கள் தொடர்ச்சியான போர்களால் நலிவுற்றனர்.
பாண்டியர்கள்
1296 வரை போசளப் பேரரசின் கல்வெட்டுக்கள் திருச்சியில் இருந்தாலும், ஸ்ரீரங்கத்தில் முதலாம் ஜடாவர்மன் சுந்தர பாண்டியன் 1260 இல் வென்றதாகக் கூறப்படுகிறது. 1264 இல் ஜடாவர்மன் சுந்தரபாண்டியன் போசள மன்னன் வீர சோமேஸ்வரனை போரிட்டு வென்றதாக ஸ்ரீரங்கம் ரங்கநாதர் கோவிலில் உள்ள கல்வெட்டு தெரிவிக்கின்றது. முதலாம் மாறவர்மன் குலசேகரன், இரண்டாம் ஜடாவர்மன் சுந்தர பாண்டியன், இரண்டாம் மாறவர்மன் குலசேகரன் ஆகிய பாண்டிய மன்னர்களின் கல்வெட்டுகள் திருச்சியில் கிடைத்துள்ளன. அரியணைக்காக 1310 இல் பாண்டிய மன்னனான முதலாம் மாறவர்மன் குலசேகர பாண்டியன் அவரது சொந்த மகனான சுந்தரபாண்டியனால் கொலை செய்யப்படுகிறார். ஆனால் முதலாம் மாறவர்மன் குலசேகர பாண்டியனின் இன்னொரு மகனான வீர பாண்டியன் அரியணை ஏறுகிறார். இதனால் கோபமடைந்த சுந்தரபாண்டியன் டெல்லி சுல்தானின் படைத் தலைவரான மாலிக் கபூரின் உதவியுடன் பாண்டிய ராஜ்யத்தை கவிழ்க்க முற்படுகிறான். 1311இல் மாலிக் கபூர் பாண்டிய ராஜ்யத்தை வெல்கிறார்.
நாயக்கர் ஆட்சி
1500 களில் விஜயநகரப் பேரரசு வீழ்ச்சி அடைய ஆரம்பித்தவுடன் நாயக்கர்கள் சுதந்திரமாக செயல்படத் தொடங்கினர். முதல் சுதந்திர நாயக்க மன்னரான விஸ்வநாத நாயக்கர் 1538 முதல் 1563 வரை திருச்சிராப்பள்ளியை ஆண்டார். நாயக்கர்களின் காலத்தில் திருச்சிராப்பள்ளி ஐந்து பாளையங்களாகப் பிரிக்கப்பட்டிருந்தது. அவை உடையார்பாளையம், அரியலூர், மருங்காபுரி, துறையூர், கடலூர். இவர்கள் திருச்சியை சுற்றியுள்ள பல கோயில்களில் மண்டபங்களைக் கட்டினர். 1616 இல் முத்துவீரப்ப நாயக்கர் தலைநகரத்தை மதுரையில் இருந்து திருச்சிராப்பள்ளிக்கு மாற்றினார். முத்து வீரப்ப நாயக்கருக்கு பிறகு அரியணை ஏறிய திருமலைநாயக்கர் மீண்டும் தலைநகரத்தை மதுரைக்கு 1634 இல் மாற்றினார். 1665 இல் சொக்கநாத நாயக்கர் மீண்டும் மதுரையிலிருந்து திருச்சிராப்பள்ளியை தலைநகரமாக ஆக்கினார். சொக்கநாத நாயக்கர் பாதி திருமலை நாயக்கர் மகாலை இடித்து விட்டார். புதியதாக ராணி மங்கம்மாள் மஹால் என்று ஒன்றை நிறுவுவதற்காக அவர் இவ்வாறு செய்தார். திருச்சியை ஆண்ட கடைசி நாயக்க மன்னர் மீனாட்சி ஆவார்.
மேலும் பார்க்க
பகுப்பு:தமிழ்நாட்டு வரலாறு பகுப்பு:திருச்சிராப்பள்ளி மாவட்டம்
புனித சிலுவை மனையியல் கல்லூரி
புனித சிலுவை மனையியல் கல்லூரி (Holy Cross Home Science College) என்பது தமிழ்நாட்டின், தூத்துக்குடி மாவட்டம், தூத்துக்குடியில் அமைந்துள்ள ஒரு மகளிர் கல்லூரி ஆகும். இது 1975 ஆம் ஆண்டில் நிறுவப்பட்டது. இந்த கல்லூரி மனோன்மணியம் சுந்தரனார் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய பல்வேறு துறைகளில் படிப்புகளை வழங்குகிறது.
அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
வெளி இணைப்புகள்
பகுப்பு:மனோன்மணியம் சுந்தரனார் பல்கலைக்கழக இணைவுக்கல்லூரிகள் பகுப்பு:தூத்துக்குடி மாவட்டத்திலுள்ள தனியார் கலைக் கல்லூரிகள்
த. கோவேந்தன்
'''த. கோவேந்தன்''' என்பவர் தமிழ் எழுத்தாளரும், கவிஞருமாவார். இவருடைய நூல்கள் நாட்டுடைமையாக்கப்பட்டுள்ளன.
வாழ்க்கை வரலாறு
1932ம் ஆண்டு வே.மு. தங்கவேல், குயிலம்மாள் தம்பதியினருக்கு மகனாக கோவிந்தன் பிறந்தர். இவருடைய இயற்பெயர் கோவிந்தசாமி என்பதாகும்.
ஆதாரங்களும் மேற்கோள்களும்
பகுப்பு:நாட்டுடைமை நூல்களின் ஆசிரியர்கள் பகுப்பு:தமிழ்க் கவிஞர்கள் பகுப்பு:1932 பிறப்புகள்
விசிய மொழி
விசிய மொழி என்பது ஆத்திரோனேசிய மொழிகளை சேர்ந்த ஒசியானிக்கு மொழிக்குடும்பத்தை சேர்ந்த மொழிகளுள் ஒன்றாகும். இம்மொழி ஏறத்தாழ ஆறரை மில்லியன் மக்களால் பேசப்படுகிறது. இம்மொழி பிசி நாட்டில் பேசப்படுகிறது. ஆங்கிலம், பிசி இந்தி ஆகிய மொழிகளுடன் பிசித் தீவுகளின் ஆட்சி மொழியாக விளங்குகிறது.
பகுப்பு:ஆஸ்திரோனீசிய மொழிகள்
வான் சுடர் (சிற்றிதழ்)
வான்சுடர் இந்தியா,  மதுரையிலிருந்து 1987ம் ஆண்டில் வெளிவந்த ஒரு மாதாந்த இதழாகும்.
உள்ளடக்கம்
இசுலாமிய இலக்கிய ஆக்கங்களையும். அறிவியல் ஆக்கங்களையும் இது கொண்டிருந்தது. பகுப்பு:இசுலாமிய தமிழ் இதழ்கள் பகுப்பு:இந்தியத் தமிழ் இதழ்கள்
விழிஞ்ஞம்
விழிஞ்ஞம் (Vizhinjam) என்பது இந்தியாவின் கேரள மாநிலத்தின் தலைநகரான திருவனந்தபுரம் நகரில் அமைந்துள்ள ஒரு பகுதியாகும். இது நகர மையத்திலிருந்து 16 கி.மீ. தென்மேற்கிலும், திருவனந்தபுரம் சர்வதேச விமான நிலையத்திலிருந்து 17 கி.மீ. தெற்கிலும் தேசிய நெடுஞ்சாலை 66 அருகில் அமைந்துள்ளது. இந்தியாவின் மிகப்பெரிய தனியார் துறைமுக நிறுவனமான "அதானி துறைமுகங்கள்" தற்போது இந்தப் பகுதியில் ஒரு போக்குவரத்துத் துறைமுகத்தை உருவாக்கி வருகிறது.
வரலாற்றாசிரியர்களின் கூற்றுப்படி, தெற்காசியாவின் கடைசி தென்மேற்கு முனையில் அமைந்துள்ள விழிஞ்ஞம், இப்பகுதியின் வரலாறு முழுவதும் ஒரு முக்கியமான துறைமுகமாக செயல்பட்டு வந்துள்ளது. தென்கிழக்காசியாவிற்கும் மத்திய கிழக்கிற்கும் இடையிலான கப்பல் போக்குவரத்தை இணைக்கும் முக்கிய புள்ளியாக இந்த இடம் பொருளாதார ரீதியாகவும் புவிசார் அரசியல் ரீதியாகவும் முக்கியமானது.
சர்வதேச துறைமுகத் திட்டம்
விழிஞ்ஞத்தில் ஒரு சர்வதேச துறைமுகம் 1991ஆம் ஆண்டிலேயே உருவாக்கத் திட்டமிடப்பட்டது. ஆகஸ்ட் 2015 இல், கேரள அரசும் அதானி குழுமத்தை பிரதிநிதித்துவப்படுத்தும் 'அதானி விழிஞ்ஞம் துறைமுகம்' என்ற நிறுவனமும் (ஏவிபிஎல்) அதானி விழிஞ்ஞம் திட்டத்திற்கான ஒப்பந்தத்தில் கையெழுத்திட்டன. அதானி விழிஞம் துறைமுக நிறுவனம் மட்டுமே இந்த திட்டத்திற்கு ஏலம் எடுத்தது.
ஒப்பந்தத்தின் விவரங்களின்படி, அதானி குழுமம் விழிஞ்ஞம் துறைமுகத்தை பயன்படுத்துவதற்கு 40 ஆண்டுகள் இலவச (மேலும் 20 ஆண்டுகள் நீட்டிக்க முடியும்) சலுகை வழங்கப்பட்டது. கேரள மாநில அரசு 15 ஆண்டுகளுக்குப் பிறகு துறைமுகத்திலிருந்துவரும் வருவாயில் ஒரு பகுதியைப் பெறத் தொடங்கும். இந்த திட்டத்தில் 360 ஏக்கர் நிலமும் (அவற்றில் சுமார் 36% கடலில் இருந்து எடுத்துக்கொள்ளப்படுகின்றன), ஒரு தொடருந்து பாதையும் (சுமார் 10 கி.மீ நீளம்) அடங்கும். முதலாம் கட்டமான அதானி விழிஞ்ஞம் துறைமுகத்தின் பணிக்கான காலக்கெடு 2015 ஒப்பந்தத்தில் 2019 திசம்பர் 4 ஆம் தேதி என நிர்ணயிக்கப்பட்டது.
திட்ட மதிப்பு
முழு விழிஞ்ஞம் திட்டத்தின் மதிப்பு சுமார் ரூ. 75.25 பில்லியன் ஆகும். இந்த திட்டத்திற்காக அதானி விழிஞ்ஞம் துறைமுக நிறுவனம் ரூ .16.35 பில்லியனை கேரள மாநில அரசிடம் கோரியிருந்தது.
இந்த திட்டப் பணிகள் திசம்பர் 5, 2015 அன்று தொடங்கியது. அதானி விழிஞ்ஞம் துறைமுக நிறுவனம் செப்டம்பர் 1, 2018 அன்று (1,000 நாட்கள் இலக்கு) "முதல் கப்பல் விழிஞ்ஞத்துக்கு வந்து சேரும்" என்று அறிவித்திருந்தது. அதானி விழிஞ்ஞம் துறைமுக நிறுவனம் தற்போது கேரள அரசிடமிருந்து முதல் கட்டத்தின் பணிகளின் காலக்கெடுவை அக்டோபர் 2020 வரை நீட்டிக்க முயல்கிறது.
ராய்ட்டர்ஸின் அறிக்கையின்படி, துறைமுகத்தை உருவாக்க சீனா ஒரு பெயரிடப்படாத இந்திய நிறுவனத்துடன் கூட்டு சேர விரும்பியது. ஆனால் தேசிய பாதுகாப்பு அடிப்படையில் ஒன்றிய அரசு நிராகரித்தது. இந்தியாவின் கடற்படைக்கும், கடலோர காவல்படைக்கும் இந்தத் துறைமுகத்தில் இடமிருக்கும் என்று ஊகிக்கப்படுகிறது.
போக்குவரத்து
திருவனந்தபுரத்தின் கிழக்கு கோட்டையிலுள்ள மாநகர பேருந்து நிலையத்திலிருந்தும், திருவனந்தபுரத்தின் தம்பனூரிலுள்ள மத்திய பேருந்து நிலையத்திலிருந்தும் வழக்கமான பேருந்துகள் விழிஞ்ஞம் பகுதிக்கு இயக்கப்படுகின்றன. பேருந்து நிலையங்களில் வண்டிகளையும் வாடகைக்கு அமர்த்தலாம்.
வெளி இணைப்புகள்
பகுப்பு:கேரள வரலாறு பகுப்பு:திருவனந்தபுரத்திலுள்ள சுற்றுலாத் தலங்கள் பகுப்பு:Coordinates on Wikidata
தான்ரசு கான்
உஸ்தாத் தான்ரசு கான் (Ustad Tanrus Khan) (இறப்பு 1885 அல்லது 1890) இவர் தில்லி கரானவின்ன் (பாடும் பாணி) இந்துஸ்தானி இசை பாரம்பரியத்தின் நிறுவனராவார். கடைசி முகலாயப் பேரரசர் பகதூர் சா சாபரின் அரசவை இசைக்கலைஞராகவும், அவருக்கு இசை ஆசிரியராகவும் இருந்தார்.
ஆரம்பகால வாழ்க்கையும், தொழிலும்
"மீர் குதுப் பக்ச் அல்லது 'தான்ரசு கான்' 19 ஆம் நூற்றாண்டின் ஒரு கியால் பாடகர் ஆவார்." "தில்லி வட இந்திய இசை பாரம்பரியத்தின் தலைநகரமாகவும், கலாச்சார மையமாகவும் இருந்ததால், பல குடும்பங்கள் முதலில் தில்லியில் இருந்து வந்தன." " இவர் தனது விரைவான, பிரகாசமான இசையால் பிரபலமானவர். எனவே 'தான்ரசு' (அழகான குரலினைக் கொண்டவர்) என்ற தலைப்பை இவருக்கு கடைசி முகலாயப் பேரரசரான பகதூர் சா சாபர் வழங்கினார்."
ஐதராபாத்தில் வாழ்க்கை
எப்போதாவது இவர் கவ்வாலிப்பாடல்களையும் பாடினார். எனவே அவர் 13 ஆம் நூற்றாண்டின் புகழ்பெற்ற இசைக்கலைஞர் அமீர் குஸ்ரோவால் ஏற்பாடு செய்யப்பட்ட 'கவ்வாலி பச்சோன் கா தில்லி கரானா'வின் உறுப்பினராகவும் இருப்பதாகக் கூறப்படுகிறது. இந்துஸ்தானி இசையின் பல கியால்கள் மற்றும் தாரனங்கள் இவரால் பாடப்பட்டன. இவர் தில் அரசவையில் இணைக்கப்பட்டார். ஆனால் 1857 கலகத்திற்குப் பிறகு, இவர் தில்லியை விட்டு வெளியேறி குவாலியர் சென்றார். ஆனால் தான் அங்கு பெரிதும் பாராட்டப்படவில்லை என்று உணர்ந்தார். எனவே ஐதராபாத்தின்  நிசாமின்  அரசவைக்குச் சென்று அங்கு பணிபுரிந்து கடைசியில் 1885 இல் அங்கேயே இறந்தார்.
வெளி இணைப்புகள்
பகுப்பு:இந்திய முஸ்லிம்கள் பகுப்பு:இந்துஸ்தானி இசைக்கலைஞர்கள் பகுப்பு:1885 இறப்புகள் பகுப்பு:இசைக் கலைஞர்கள்
இலங்கை அரசு (ஐ.தே.க) விடுதலைப் புலிகள் பேச்சுவார்த்தை, இரண்டாம் சுற்று
இலங்கை அரசு (ஐக்கிய தேசியக் கட்சி) விடுதலைப் புலிகளுக்குமிடையான இரண்டாம் சுற்று பேச்சுவார்தை எனப்படுவது நார்வே அரசினால் பெப்ரவரி 2002 இல் ஏற்படுத்தப்பட்ட இலங்கை அரசு விடுதலைப் புலிகள் போர் நிறுத்த ஒப்பந்தம், 2002 பின்னர் தாய்லாந்தின் நாக்ரோன் பத்தொம் நகரில் அக்டோபர் 31 - செப்டம்பர் 3  நாட்களில்  இடம்பெற்ற இரண்டாம் சுற்று நேரடிப் பேச்சுவார்தையையே ஆகும். இந்தப் பேச்சுவார்த்தைகளின் போது விடுதலைப் புலிகளில் தலைமை பிரதிநிதியான பாலசிங்கம் தாங்கள் பொது அரசியலில் ஈடுபடுவதற்கு தாயாராக இருப்பதாக தெரிவித்தார்.
வெளி இணைப்புகள்
பகுப்பு:இலங்கை சமாதான பேச்சுவார்த்தைகள்
நிக்கோலஸ் ஓட்டோ
நிக்கோலஸ் ஓட்டோ (Nikolaus August Otto, 1832-1891) முதலாவது நான்கு முழு இயக்க உள்ளெரி பொறியை (Four Stroke internal combustion engine) உருவாக்கிய ஜெர்மன் புத்தமைப்பாளார் ஆவார். 1876-ல் இவர் தயாரித்த உள்ளெரி பொறி தான் அதன் பின்னர் தயாரிக்கப்பட்ட கோடிக்கணக்கான பொறிகளுக்கு முன்மாதிரியாக அமைந்தது.
இவர் ஜெர்மனியில் உள்ள ஹால் ஷாசன் நகரில் 1882ஆம் ஆண்டில் பிறந்தார். இவர் தந்தை இவர் குழந்தையாக இருக்கும்போதே இறந்துவிட்டார். படிப்பிலும் பிறவற்றிலும் திறமைமிக்க மாணவராகத் திகழ்ந்தார். எனினும் பொருளாதார முட்டுப்பாட்டின் காரணமாக உயர் நிலைப்பள்ளிக் கல்வியைக்கூட முடிக்க முடியவில்லை. பதினாறு வயது நிறைவதற்கு முன்பாக வணிக அனுபவம் பெறும் பொருட்டு ஒரு மளிகைக் கடையில் பணிக்கமர்ந்தார். சிறிது காலத்திற்குப் பின்னர் ஃபிராங்ஃபர்ட் நகரில் ஒரு அலுவலகத்தில் எழுத்தராகச் சேர்ந்தார். அதன்பின் ஒரு பயண நிறுவனத்தில் பணியாற்றினார்.
அச்சமயத்தில் ஏட்டியன் லென்வார் என்பவர் முதன்முதலாகக் கண்டுபிடித்த உள்ளெரி என்ஜின் பற்றிக் கேள்விப்பட்டார். அதைப்பற்றி மேலும் அறிவதிலும் ஆராய்ச்சி செய்வதில் ஆர்வமும் முனைப்பும் ஏற்பட்டது. லென்வாரின் என்ஜினைத் திரவ எரிபொருளால் இயங்கச் செய்தால் அதை ஒரு புகை போக்கியுடன் இணைக்க வேண்டிய அவசியம் ஏற்படாது என்பதுபற்றி தீவிரமாகச் சிந்தித்தார். அப்படிச் செய்தால் அந்த என்ஜினை வேறுபல காரியங்களுக்கும் பயன்படுத்தி பலனடையலாம் எனக் கருதினார். இச்சிந்தனையின் அடிப்படையில் அவர் மேற்கொண்ட தொடர் ஆராய்ச்சியின் விளைவாக விரைவிலேயே உள்ளெரி என்ஜினில் காற்றையும் பெட்ரோலையும் கலக்கச் செய்யும் ஒரு புதுவகை அமைப்பை (Carburetor) உருவாக்கினார். இதற்கான புத்தாக்க உரிமைக்கு (Patent) விண்ணப்பித்தார். ஆனால், இதே மாதிரியான உள்ளெரி என்ஜின் வேறு பலராலும் உருவாக்கப்பட்டுள்ளது எனக் கூறி புத்தாக்க உரிமை மறுக்கப்பட்டது.
என்றாலும் ஆட்டோ மனத்தளர்ச்சி கொள்ளவில்லை. லென்வார் கண்டுபிடித்த உள்ளெரி என்ஜினையே தான் விரும்பிய வண்ணம் மாற்றியமைப்பதில் தீவிமாக ஈடுபட்டார். விரைவிலேயே அந்த எண்ணத்தைக் கைவிட்டு லென்வாரின் என்ஜினை மாற்றியமைத்ததைக் காட்டிலும் முற்றிலும் புதிய என்ஜினை உருவாக்குவதே நலம் என முடிவு செய்து அதற்கான முயற்சியை மேற்கொண்டார். இதன் விளைவாக இரண்டு முழுச் சுழற்சியால் இயக்கப்பட்ட லென்வாரின் என்ஜினைவிட முற்றிலும் வேறுபட்ட முறையில் நான்கு சுழற்சியால் இயங்கத்தக்க வகையில் பொறியை வடிவமைத்தார். இதிலும் தீப்பற்ற வைக்க வேண்டிய சிரமங்கள் எழுந்தன. இதனால் நடைமுறைச் சிக்கல் சில எழக்கூடும் எனக் கருதினார். எனவே, இதற்கும் மாறுபட்ட முறையில் காற்று மண்டல என்ஜினை (Atmospheric Engine) உருவாக்கினார். இரண்டு முழுச் சுழற்சியால் இயங்கும் இதை வாயுவால் இயக்க முடிந்தது. இதற்கான புத்தாக்க உரிமை பெற்ற ஆட்டோ யூஜின் லாங்கன் என்பாரின் பொருளுதவியோடு தொழிற்சாலை தொடங்கினார். தொடர் ஆராய்ச்சியின் விளைவாக செப்பமான இரண்டு முழு இயக்க என்ஜினை உருவாக்கி உற்பத்தி செய்தார். இது பாரிசில் நடைபெற்ற உலகப் பொருட்காட்சியில் தங்கப்பதக்கம் பரிசு பெற்றது. இதன் சிறப்பு பலராலும் பாராட்டப்பட்டது. விற்பனையும் விரைந்து பெருகியது.
எனினும் நான்கு முழு இயக்க என்ஜின் தயாரிப்பிலேயே நாட்டமுடையவராக இருந்தார். இடைவிடாத பெருமுயற்சியின் விளைவாக தீப்பற்ற வைப்பு முறையொன்றைக் கண்டுபிடித்தார். அதன் பயனாக நடைமுறைக்கு உகந்த நான்கு முழு இயக்க என்ஜினை உருவாக்கினார். விரைவிலேயே அதன் புத்தாக்க உரிமையையும் (Patent) பெற்றார். அவர் கண்டுபிடித்த உள்ளெரி என்ஜினின் அடிப்படையிலேயே இன்றளவும் முழு இயக்க உள்ளெரி என்ஜின்கள் உருவாக்கப்பட்டு வருகின்றன. அப்பொறிகளும் இன்றுவரை ஆட்டோவின் பெயராலேயே அழைக்கப்பட்டு வருகிறது.
குறிப்புகள்
பகுப்பு:1832 பிறப்புகள் பகுப்பு:செருமனியர் பகுப்பு:கண்டுபிடிப்பாளர்கள் பகுப்பு:1891 இறப்புகள் பகுப்பு:செருமானியக் கண்டுபிடிப்பாளர்கள்
எங்கலகுப்பே சீதாராமையா வெங்கடராமையா
எங்கலகுப்பே சீதாராமையா வெங்கடராமையா (Engalaguppe Seetharamiah Venkataramiah)(18 திசம்பர் 1924 - 24 செப்டம்பர் 1997 ) என்பவர்இந்தியாவின் 19வது தலைமை நீதிபதியாக இருந்தவர் ஆவார். இவர் 19 சூன் 1989 முதல் 17 திசம்பர் 1989 அன்று ஓய்வு பெறும் வரை பணியாற்றினார்.
இவர் 1946-ல் தனது வழக்கறிஞர் பணியினைத் தொடங்கினார். நவம்பர் 1970-ல் கர்நாடக உயர் நீதிமன்ற நீதிபதியாக நியமிக்கப்பட்டார்.
மார்ச் 1979-ல், இவர் இந்திய உச்ச நீதிமன்றத்தின் நீதிபதியாக நியமிக்கப்பட்டார். பின்னர் சூன் 1989-ல் இந்தியாவின் தலைமை நீதிபதியானார். கர்நாடகாவிலிருந்து இந்தியாவின் தலைமை நீதிபதி ஆன முதல் நபர் இவர்தான். இவர் 24 செப்டம்பர் 1997 அன்று மாரடைப்பால் இறந்தார்.
மேற்கோள்கள்
பகுப்பு:கர்நாடக அரசியல்வாதிகள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:1997 இறப்புகள் பகுப்பு:1924 பிறப்புகள் பகுப்பு:இந்தியத் தலைமை நீதிபதிகள்
சின்னார் கானுயிர்க் காப்பகம்
சின்னாறு கானுயிர்க் காப்பகம் (அல்லது சின்னாறு வனவிலங்குக் காப்பகம்) கேரள மாநிலத்தின் இடுக்கி மாவட்டத்தில் அமைந்துள்ளது. இது மறையூருக்கு வடக்கே 12 கிலோ மீட்டர் தொலைவில் சின்னாறு பகுதியில் அமைந்துள்ளது. கேரள மாநிலத்தில் உள்ள 12 கானுயிர்க் காப்பகங்களில் இது ஒன்றாகும். உடுமலைப் பேட்டை-மூணார் மாநில நெடுஞ்சாலை இக்காப்பகத்தின் ஊடாகச் செல்கிறது.
சின்னாறும் பாம்பாறும் இக்காப்பகத்தின் குறிப்பிடத்தக்க நீராதாரங்கள் ஆகும். இங்கு தூவானம் அருவி அமைந்துள்ளது.
குடியிருப்புகள்
இங்கு 11 பழங்குடி மக்களின் குடியிருப்புகள் உள்ளன. முதுவர், புலையர் ஆகியோர் குறிப்பிடத்தக்க பழங்குடியின மக்களாவர். வேளாண்மை இவர்களின் முக்கியத் தொழில்.
மேற்கோள்கள்
பகுப்பு:கேரளத்தில் உள்ள காட்டுயிர் காப்பகங்கள் பகுப்பு:இந்திய காட்டுயிர் காப்பகங்கள் பகுப்பு:இடுக்கி மாவட்டத்திலுள்ள சுற்றுலாத் தலங்கள்
சைட்டோக்கைன்
சைட்டோக்கைன்கள் (அ) உயிரணுத் தொடர்பிகள்/செயலூக்கிகள் (Cytokines) என்பவைச் செல் சமிக்ஞைகளுக்குத் தேவைப்படும் சிறிய (~5–20 கிலோ டால்டன்) புரதங்களாகும். உயிரணுக்களால் வெளியிடப்படும் இப்புரதங்கள் பிற செல்களைப் பாதிக்கின்றன (பக்கச்சுரப்புத் தாக்கம்). சில நேரங்களில் இவை வெளியிடும் செல்களையும் பாதிப்படையச் செய்கின்றன (தன்சுரப்புத் தாக்கம்). உயிரணு இயக்கி/ஈர்ப்பிகள் (chemokines), தீநுண்ம எதிர்ப்பிகள், வெள்ளையணு தொடர்பி/செயலூக்கிகள் (Interleukines), நிணநீர்ச் செல் தொடர்பி/செயலூக்கிகள் (lymphokines), கழலை நசிவுக்காரணி போன்றவை சைட்டோக்கைன்கள் என்றாலும் பொதுவாக இவை இயக்குநீர்களோ (அ) வளர் காரணிகளோ இல்லை. நோயெதிர்ப்புச் செல்களான பெருவிழுங்கிகள், பி உயிரணுகள், டி உயிரணுகள் மற்றும் அடிநாட்டக்கலங்கள் (mast cells), அகவணிக்கலங்கள் (endothelial cells), நாரியற்செல்கள் (fibroblasts), இழையவலைச் செல்கள் (stromal cells) போன்ற பலவிதமான உயிரணுக்கள் சைட்டோக்கைன்களை உருவாக்குகின்றன; ஒன்றிற்கும் மேற்பட்டச் செல் வகைகள் ஒரு சைட்டோக்கைனை உருவாக்கலாம்.
நோய் எதிர்ப்பாற்றல் முறைமையில் இன்றியமையாப் பணிகளை செய்யும் இப்புரதங்கள் உயிரணுக்களின் மேற்பரப்பிலுள்ள இவற்றின் ஏற்பிகள் மூலமாகச் செயற்படுகின்றன; தாதுசார் நோயெதிர்ப்புத்திறன் (humoral immunity), உயிரணுசார் நோயெதிர்ப்புத்திறன் (cell-mediated immunity) ஆகியவற்றிற்கிடையேயான சமநிலையை சைட்டோக்கைன்கள் ஒழுங்குப்படுத்துகின்றன. மேலும், குறிப்பிட்டச் செல்களின் முதிர்வு, வளர்ச்சி, ஏற்புத்தன்மை ஆகியவற்றை முறைப்படுத்துகின்றன. சில சைட்டோக்கைன்கள் சிக்கலான வழிமுறைகளில் பிற சைட்டோக்கைன்களின் செயற்பாட்டை அதிகரிக்கவோ, தடுக்கவோ செய்கின்றன. பிற செல் சமிக்ஞை மூலக்கூறுகளான இயக்குநீர்கள் சுழல் பாய்மத்தில் மிகக் குறைவான செறிவு, குறிப்பிட்டச் சில செல் வகைகளால் உருவாக்கப்படுவது போன்ற காரணிகளால் சைட்டோக்கைன்களிலிருந்து வேறுபடுகின்றன.
உடல் நலம், நோய்வாய்ப்படுதல் ஆகிய இரண்டிலும் சைட்டோக்கைன்கள் இன்றியமையாப் பணிகளைக் கொண்டுள்ளது; குறிப்பாக நோய்த்தொற்றுக்கெதிரான ஒம்புயிரின் துலங்கல்கள், நோயெதிர்ப்புத் திறன்கள், அழற்சி, பேரதிர்ச்சி, இரத்த நச்சுப்பாடு (sepsis), புற்றுநோய், இனப்பெருக்கம் ஆகியவற்றைக் கூறலாம்.
மேற்கோள்கள்
பகுப்பு:உயிர்வேதியியல் பகுப்பு:நோய் எதிர்ப்பு முறைமைகள் பகுப்பு:சைட்டோக்கைன்கள்
அவார்டு அயிக்கன்
அவார்டு ஆத்தவே அயிக்கன் (Howard Hathaway Aiken, மார்ச் 8 1900 - மார்ச் 14, 1973) என்பவர் ஓர் இயற்பியலாளரும் கணினியியல் அறிவியலாளரும் ஆவார். தன்னியக்கத் தொடர்க் கட்டுப்பாட்டுக் கணினியைக் கண்டுபிடித்தவர் இவரே.
தனிப்பட்ட வாழ்வு
ஹவார்ட் அயிக்கன் 1900ஆம் ஆண்டு மார்ச் 8 ஆம் திகதி பிறந்தார்.
இவர் மூன்று தடவைகள் திருமணம் செய்தார். முதலாவதாக உலூசி மஞ்சிலையும் இரண்டாவதாக ஆக்னசு மோண்ட்கோமரியையும் மூன்றாவதாக மேரி மெக்ஃபார்லாந்தையும் திருமணம் செய்தார். இவருக்கு இரேச்சல் ஆன், எலிசபெத் என இரு பிள்ளைகள்.
அயிக்கன் ஐக்கிய அமெரிக்காவின் கடற்படை நிறுவனமொன்றிலும் வேலை செய்தார்.
பின்னர், செயின்ட் லூயிசிற்கு ஒரு சுற்றுலாவுக்காகச் செல்லும்போது காலமானார்ர்.
மேற்கோள்கள்
பகுப்பு:அமெரிக்கக் கணினியியலாளர்கள் பகுப்பு:1900 பிறப்புகள் பகுப்பு:1973 இறப்புகள் பகுப்பு:அமெரிக்க இயற்பியலாளர்கள் பகுப்பு:ஆர்வர்டு பல்கலைக்கழக முன்னாள் மாணவர்கள்
துறவிக்காடு
துறவிக்காடு கிராமம் (Thuravikkadu) இந்தியாவின், தமிழ்நாடு மாநிலம் தஞ்சாவூர் மாவட்டத்தில் பட்டுக்கோட்டை வட்டத்தில் அமைந்துள்ளது.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
ஸ்ரீநகர் ஜம்மு தேசிய நெடுஞ்சாலை
ஸ்ரீநகர் ஜம்மு தேசிய நெடுஞ்சாலை, இந்திய மாநிலமான ஜம்மு காஷ்மீரில் உள்ள நெடுஞ்சாலையாகும். இது ஸ்ரீநகரில் தொடங்கி ஜம்முவில் முடிகிறது. இந்த நெடுஞ்சாலை 295 கி.மீ நீளமுடையது. காஷ்மீர் பள்ளத்தாக்கில் இருந்து இந்தியாவின் பிற பகுதிகளை அடைய இந்த சாலையும், முகல் சாலையும் போடப்பட்டுள்ளன. இந்த நெடுஞ்சாலையை ஒட்டியுள்ள ஜவகர் குகை குறிப்பிடத்தக்க தலமாகும். பனிமிகுதியின் காரணமாக குளிர்காலத்தில் இந்த சாலை மூடப்பட்டிருக்கும். இந்த சாலையின் போக்குவரத்தை ஜம்மு, ஸ்ரீநகர் ஆகிய இரு நகரங்களில் உள்ள கட்டுப்பாட்டு அறைகள் கட்டுப்படுத்துகின்றன.
சான்றுகள்
பகுப்பு:இந்தியாவில் போக்குவரத்து பகுப்பு:ஜம்மு காஷ்மீர்
சுகோய் எஸ்யு-30
சுகோய் எஸ்யு-30 (Sukhoi Su-30; Сухой Су-30; நேட்டோ பெயரிடல்: பிளாங்கர்-சி) என்பது இரட்டைப் பொறி, இரு இருக்கை சிறப்புத் திசையமைவு மாறுதல் கொண்ட தாக்குதல் வானூர்தியாகும். உருசியாவின் சுகோய் பறப்பியல் கூட்டுறவினால் தயாரிக்கப்பட்ட இது, பல பாத்திர சண்டை வானூர்தியாக எல்லா காலநிலையிலும், வான்-வான் மற்றும் வான்-தரை ஆழ ஊடுருவல் நடவடிக்கைகளை மேற்கொள்ளக்கூடியது.
வெளி இணைப்பு
பகுப்பு:உருசியாப் போர் வானூர்திகள்
வத்திக்கான் நகர்
வத்திக்கான் நகர் (Vatican City) இத்தாலி நாட்டின் உரோம் நகரிலுள்ள ஒரு தன்னாட்சியுடைய சுதந்திர நாடாகும். இதன் அரசியல் தலைவர் திருத்தந்தையாவார். வத்திக்கான் நகரத்தில் இவரின் அதிகாரப்பூர்வ உறைவிடமும் அலுவலகமும் அமைந்துள்ள கட்டடம் திருத்தூதரக அரண்மனை என அழைக்கப்படுகிறது. எனவே கத்தோலிக்க கிறித்தவத்தின் தலைமை மையமாக வத்திக்கான் நகரம் திகழ்கிறது. இதன் மொத்தப் பரப்பளவு 44 எக்டேர் (108.7 ஏக்கர்) ஆகவும், 2017 கணக்கெடுப்பின்படி, மொத்த மக்கள் தொகை 1000 ஆகவும் இருக்கிறது. ஆதலால், இதுவே பரப்பளவு மற்றும் மக்கட்தொகை அடிப்படையில் உலகின் மிகச்சிறிய நாடாகும்.
இது ஒரு திருச்சபை அல்லது புனித தலம்-முடியாட்சி நாடு (ஒரு வகையான அரசியலமைப்பு) இதை ஆள்பவர் ரோமின் பிஷப்பான - போப் ஆவார். இதன் உயர்நிலை அலுவலர்கள் அனைவரும் பல்வேறு தேசிய மரபுகளைச் சேர்ந்த கத்தோலிக்க குருமார்களாவர். 1377 ஆம் ஆண்டில் அவிஞானில் இருந்து போப் இங்கு திரும்பியதிலிருந்து, அவர்கள் இப்போது வத்திக்கான் நகரத்தில் உள்ள திருத்தூதரக அரண்மனையில் வசித்து வந்தனர்.
வத்திக்கான் நகரம் 1929ஆம் ஆண்டு முதல் நிலைத்திருக்கும் ஒரு நகர-நாடு. 1929இல் தன்னாட்சி நாடாக உருவெடுத்த வத்திக்கான் நகரத்தைக் கிறித்தவ சமயத்தின் தொடக்கத்திலிருந்தே நிலைத்துவருகின்ற திருப்பீடத்திலிருந்து (Holy See) வேறுபடுத்திக் காண வேண்டும். வத்திக்கான் நகரின் அரசாணைகள் இத்தாலிய மொழியிலும்; திருப்பீடத்தின் அரசாங்க ஆவணங்கள் இலத்தீன் மொழியிலும் வெளியிடப்படுகின்றன. இரு ஆட்சியமைப்புககளுக்கும் வெவ்வேறு கடவுச்சீட்டுக்கள் உள்ளன: நாடில்லாத திருப்பீடம் வெறும் அரசுதொடர்புடைய மற்றும் சேவை கடவுச்சீட்டுகளை பிறப்பிக்கின்றது; வத்திக்கான் நகரம் குடியுறிமை கடவுச்சீட்டுக்களை பிறப்பிக்கின்றது. இரண்டு அரசுகளுமே குறைந்த அளவிலேயே கடவுச்சீட்டுக்களை பிறப்பிக்கின்றன.
1929ஆம் ஆண்டு இலாத்தரன் உடன்படிக்கை மூலமாக உருவான வத்திக்கான் நகர் ஒரு புதிய உருவாக்கமாகவே அமைந்தது. முந்தைய மத்திய இத்தாலியை உள்ளக்கியிருந்த திருத்தந்தை நாடுகளின்(756-1870) சுவடாக இதனை யாரும் கருதுவதில்லை. 1860-ஆம் ஆண்டு திருத்தந்தை நாடுகள் முழுதும் இத்தாலி முடியரசோடு சேர்க்கப்பட்டது. இருதியாக உரோமை நகரமும் அதன் சுற்று பகுதியும் 1870இல் சேர்க்கப்பட்டது.
வத்திக்கான் நகரத்தில் புனித பேதுரு பேராலயம், சிஸ்டைன் சிற்றாலயம், வத்திக்கான் அருங்காட்சியகங்கள் போன்ற சமய மற்றும் கலாச்சார தளங்கள் உள்ளன. இவை உலகின் மிகப் பிரபலமான ஓவியங்கள் மற்றும் சிற்பங்களைக் கொண்டுள்ளன. வத்திக்கான் நகரத்தின் தனித்துவமான பொருளாதாரமானது அஞ்சல்தலைகள் மற்றும் சுற்றுலாப் பொருட்களின் விற்பனை, அருங்காட்சியகங்களுக்கான நுழைவுக் கட்டணம், மற்றும் வெளியீடுகளின் விற்பனை ஆகியவற்றால் திரளும் நிதி ஆதரவைக் கொண்டுள்ளது.
பெயர்
வாடிகன் சிட்டி நகரத்தின் பெயர் முதலில் லடான் ஒப்பந்தத்தில் பயன்படுத்தப்பட்டது, இது 11 பெப்ரவரி 1929 இல் கையெழுத்திடப்பட்டது, இது நவீன நகர-நாட்டை நிறுவியது. இப்பெயரானது வத்திக்கான் மலையில் இருந்து எடுக்கப்பட்டது, நாட்டின் புவியியல் அமைந்த இடம் இதுவாகும். "வத்திக்கான்" என்பது எட்ருஸ்கன் குடியேற்றத்தின் பெயரிலிருந்து தோன்றியது, வத்திக்கான் அல்லது வத்திகம் என்பதன் பொருள் தோட்டம் என்பதாகும்.
நகரத்தின் உத்தியோகபூர்வ இத்தாலிய பெயர் சிட்டா டெல் வாட்டிகானோ என்பதாகும். மரபுசார் முறையில் ஸ்டாட்டோ டெல்லா சிட்டா டெல் வட்டிகானோ என்றும் அழைக்கப்படுகிறது. இவற்றின் பொருள் "வத்திக்கான் நகர நாடு" என்பதாகும். திரு ஆட்சிப்பீடம் (இது வத்திக்கான் நகரத்திலிருந்து வேறுபட்டது) மற்றும் கத்தோலிக்க தேவாலயமும் தனது அதிகாரப்பூர்வ ஆவணங்களில் மதத்திற்குரிய (ecclesiastical) இலத்தீன் மொழியையே பயன்படுத்தினாலும், வத்திக்கான் நகரம் அதிகாரப்பூர்வமாக இத்தாலிய மொழியைப் பயன்படுத்துகிறது. இந்த நகரம் லத்தீன் பெயரில் வத்திக்கானே (Status Civitatis Vaticanæ) எனப்படுகிறது. இது திரு ஆட்சிப்பீடத்தின் அதிகாரபூர்வமான ஆவணங்களில் மட்டுமல்லாமல், பெரும்பாலான அதிகாரப்பூர்வ திருச்சபை மற்றும் போப்பாண்டவர் ஆவணங்களிலும் பயன்படுத்தப்படுகிறது.
நில அமைப்பு
left|thumb|வத்திக்கான் நகரம்
பொருளாதாரம்
மேலும் வத்திக்கான் வங்கி என்று அழைக்கப்படும் IOR வங்கி உலகளாவிய நிதி நடவடிக்கைகளை நடத்துகிறது வத்திக்கான் நகரம் அதன் நாணயங்களை சொந்தமாக தயாரிக்கின்றது.ஐரோப்பிய ஒன்றியத்தின் ஒரு சிறப்பு ஒப்பந்தம் காரணமாக ஜனவரி 1, 1999 முதல் அதன் நாணயமாக யூரோ பயன்படுத்தப்படுகிறது. கிட்டத்தட்ட 2,000 பேர் வேலைக்கு எந்த வத்திக்கான் நகர நிர்வாகத்தில் 2007 ஆம் ஆண்டில் 6.7 மில்லியன் யூரோக்கள் ஒரு உபரி இருந்தது ஆனால் 2008 ல் 15 மில்லியன் யூரோக்கள் ஒரு பற்றாக்குறை ஏற்பட்டது.
குற்றங்கள்
வாடிகன் நகரில் அதிகமாக பதிவாகும் குற்றங்கள் வழிப்பறி மற்றும் திருட்டு ஆகும்.முக்கியமாக தேவலயபகுதியில் இவை அதிகம் நடக்கின்றது.வாடிகன் நகர காவல்துறையினர் பொதுவாக எல்லை பாதுகாப்பு,போக்குவரத்து,சட்டம் ஒழுங்கு பராமரிப்பு ஆகிய பணிகளை கவனிகின்றது.இந்நகரில் சிறை அமைப்பு ஏதும் இல்லாததால் இந்நகரில் குற்றம் புரிவோர் இட்லலி நாட்டு சிறைகளில் அடைக்கப்படுகிறார்கள்.
குழந்தைகள் பாலியல் ரீதியாக துன்புறுத்தப்பட்டதாக எழுந்த குற்றச்சாட்டை அடுத்து 2011 மற்றும் 2012 ஆம் ஆண்டுகளில் போப் தலைமையில் நடந்த விசாரணைகளைத் தொடர்ந்து 384 பாதிரியார்களை போப் பெனடிக்ட் நீக்கினார்.
மேற்கோள்கள்
பகுப்பு:வத்திக்கான் பகுப்பு:கத்தோலிக்கம் பகுப்பு:ஐரோப்பாவின் உலக பாரம்பரியக் களங்கள்
அரண்மனைப்பட்டி அடைக்கலம்காத்த அய்யனார் கோயில்
அரண்மனைப்பட்டி அடைக்கலம்காத்த அய்யனார் கோயில் தமிழ்நாட்டில் சிவகங்கை மாவட்டம், அரண்மனைப்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அடைக்கலம் காத்த அய்யனார் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கல்யாணப்பறவைகள்
கல்யாணப்பறவைகள் 1988 இல் வெளிவந்த தமிழ்த் திரைப்படமாகும். பிரசாத் நடித்த இப்படத்தை பி. கே. எஸ். மணிராஜ் இயக்கினார்.
வெளி இணைப்புகள்
பகுப்பு:1988 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
மேரி ஆன் மோகன்ராஜ்
மேரி ஆன் மோகன்ராஜ் (Mary Anne Mohanraj, ஜூலை 26, 1971) இலங்கையைப் பிறப்பிடமாகக் கொண்ட ஒரு பாலின்ப இலக்கிய எழுத்தாளர். இரண்டு வயதில் பெற்றோருடன் அமெரிக்காவில் குடியேறிய இவர் Bodies in Motion என்ற நாவல், சமையல் குறிப்புக்கள், காம இலக்கியத் தொகுப்புக்கள் உட்பட பத்து நூல்கள் வெளியிட்டுள்ளார். சிக்காகோ பல்கலைக் கழகழத்தில் கல்வி கற்று ஆங்கில இலக்கியத்தில் இளமாணிப் பட்டத்தை 1993 இல் பெற்றார். உற்றா பல்கலைக்கழகத்தில் ஆங்கில இலக்கியத்தில் கலாநிதி (முனைவர்) பட்டம் பெற்றுள்ளார்.
வெளி இணைப்புக்கள்
பகுப்பு:அமெரிக்க எழுத்தாளர்கள் பகுப்பு:பாலின்ப இலக்கியம் பகுப்பு:ஆங்கில எழுத்தாளர்கள் பகுப்பு:1971 பிறப்புகள் பகுப்பு:வாழும் நபர்கள் பகுப்பு:அமெரிக்க இலங்கையர்கள் பகுப்பு:சிக்காகோ பல்கலைக்கழக முன்னாள் மாணவர்கள்
தேசிய பெண்கள் ஆய்வுகள் சங்கம்
திறந்த உரையாடல் மற்றும் தகவல்தொடர்பு மூலம் உலகம் முழுவதும் பெண் கல்வியை மேலும் மேம்படுத்துவதே இச்சங்கத்தின் நோக்கம். தேசிய பெண்கள் ஆய்வுகள் சங்கம் தொடங்கியதிலிருந்தே, ஓரங்கட்டப்பட்ட பெண்களை தனது ஆய்வில் சேர்க்கத் தவறியதன் அடிப்படையில் சர்ச்சைக்கு ஆளாகியது. தேசிய பெண்கள் ஆய்வுகள், சங்கம் தனிநபர் மற்றும் நிறுவனம் என இரண்டு வகையான உறுப்பினர்களை கொண்டுள்ளது. இவை இரண்டும் பல்வேறு பயன்பாடுகளை வழங்குகிறது. இது வருடாந்திர மாநாடுகளை நடத்துவதோடு, தேசிய பெண்கள் ஆய்வுகள் சங்கத்தின் தொகுதி குழுக்களுக்கான அணுகலையும் வழங்குகிறது. மேலும் இச்சங்கம் புத்தகப் பரிசுகள், பெண்கள் மையக் குழு விருதுகள் மற்றும் மாணவர் விருதுகள் மற்றும் பரிசுகள் உட்பட பல்வேறு விருதுகளை வழங்குகிறது.
ஹூபர்ட் ஆஷ்டன்
ஹூபர்ட் ஆஷ்டன் ( Hubert Ashton, பிறப்பு: பிப்ரவரி 13 1898, இறப்பு: சூன் 17 1979), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1921/22 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
தேசிய பெண்கள் ஆய்வுகள் சங்கம்
நிறுவுதல்
1973ம் ஆண்டில், பெண்கள் ஆய்வு முன்னோடியான ''கேத்தரின் ஆர். ஸ்டிம்ப்சன்'' என்பவர் ஒரு தேசிய பெண்கள் ஆய்வு அமைப்பை நிறுவுவதற்கு அழைப்பு விடுத்தார். அடுத்த மூன்றாண்டுகளில் பெண்களுக்கான ஆய்வுகள் தொடர்பான விவாதங்கள் நடந்தன. 1976 ஆம் ஆண்டில், கலிபோர்னியா மாநிலத்தில் செயல்படும் சான் ஜோஸ் அரசு பல்கலைக்கழகத்தைச் சேர்ந்த சிபில் வீர் என்பவர், ஒரு தேசிய அமைப்புக்கான திட்டங்களை உருவாக்குவதில் ஆர்வமுள்ளவர்களுக்காக ஒரு அதிகாரப்பூர்வ கூட்டத்தை அழைத்தார்.
ஹூபர்ட் ஆஷ்டன்
வெளி இணைப்பு
ஹூபர்ட் ஆஷ்டன் கடைசியாகப் பார்க்கப்பட்ட திகதி செப்டம்பர் 29 2011.
தேசிய பெண்கள் ஆய்வுகள் சங்கம்
நிறுவுதல்
ஃபோர்டு அறக்கட்டளை வழங்கிய நிதி நல்கையைக் கொண்டு முதல் தேசிய பெண்கள் ஆய்வுகள் சங்க மாநாடு, சனவரி 1977ல் சான் பிரான்சிஸ்கோ பல்கலைக்கழகத்தில் நடத்தப்பட்டது. இம்மாநாட்டில் சான் ஜோஸ் பல்கலைக்கழகம் மற்றும் சாண்டா கிளாரா மாவட்ட ஆணையம் இணைந்து பெண்களின் நிலையைப் பற்றி விவாதங்கள் நடத்தியது.[10] மூன்று நாள் மாநாட்டில் 500க்கும் மேற்பட்டோர் கலந்து கொண்டனர். தேசிய பெண்கள் ஆய்வுகள் சங்கத்தின் ஒருங்கிணைப்புக் குழுவில் பணியாற்றிய ''பார்பரா டபிள்யூ. கெர்பரின்'' கூற்றுப்படி, இச்சங்கம் பிராந்திய குழுக்களின் துணைக்குழுவுடன், அனைத்து பெண்களையும் உள்ளடக்குவதை நோக்கமாகக் கொண்டது, மேலும் ஒருங்கிணைப்பு குழு எனப்படும் ஒரு தலைமைக் குழுவிற்கு உடன்பட்டது.
ஹூபர்ட் ஆஷ்டன்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1898 பிறப்புகள் பகுப்பு:1979 இறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
தேசிய பெண்கள் ஆய்வுகள் சங்கம்
பணி
உலகெங்கிலும் உள்ள பெண்களின் சமூக, அரசியல் மற்றும் தொழில்முறை வளர்ச்சியை மேம்படுத்துவதற்காக தேசிய பெண்கள் ஆய்வுகள் சங்கம் உருவாக்கப்பட்டது. இந்த அமைப்பு நேர்மறையான சமூக மாற்றத்திற்காக பெண்களிடையே திறந்த உரையாடல் மற்றும் தகவல்தொடர்புகளை மையமாகக் கொண்டுள்ளது. மேலும் பெண்கள் விடுதலை இயக்கத்தின் அடிப்படையில் நிறுவப்பட்டது. இது பாலியல், இனவெறி, ஓரினச்சேர்க்கை, யூத எதிர்ப்பு மற்றும் அனைத்து அடக்குமுறை சித்தாந்தங்கள் மற்றும் நிறுவனங்களிலிருந்தும் விடுதலையை ஊக்குவிக்கிறது. பெண்கள் சமூகத்தில் நுழைவதற்கும், முறையான ஒடுக்குமுறை இல்லாத ஒன்றாக உலகை மாற்றுவதற்கும் பெண்களைச் சித்தப்படுத்துவதே இதன் குறிக்கோள்கள்.
வண்ணப் பெண்கள் தலைமைத்துவ திட்டம்
கம்பி இல்லா தொலைத்தொர்புகள் மூலம், இந்நிறுவனத்தில் தலைமைப் பதவிகளை வழங்குவதன் மூலம்,  படிப்பில் திறமையுள்ள வண்ணப் பெண்களுக்கு வேலைவாய்ப்பு மற்றும் மாணவர் பங்கேற்பை ஊக்குவிக்கிறது.
மேற்கோள்கள்
பகுப்பு:வட அமெரிக்கா பகுப்பு:பெண்ணியம் பகுப்பு:பெண்களுக்கான அமைப்புகள் பகுப்பு:ஐக்கிய அமெரிக்க அமைப்புகள்
எசு. எம். கமால்
சேக்-உசைன் முகமது கமால் என்னும் '''எசு. எம். கமால்''' (1928 அக்டோபர் 15 – 2007 மே 31) வரலாற்று ஆய்வாளர். நூலாசிரியர், பதிப்பாளர், இதழாசிரியர், வானொலி வடிவ எழுத்தாளர், சமுதாயத் தொண்டர். பல வரலாற்றுக் கருத்தரங்குகளில் இலக்கியம், வரலாறு, கல்வெட்டு, செப்பேடு, நாணவியல் பற்றி பல ஆய்வுக் கட்டுரைகளை வழங்கியவர். இராமநாதபுரம், சிவகங்கைப் பகுதியில் நடைபெற்ற விடுதலைப் போர்களை ஆவணப்படுத்தியவர். வரலாறுப் பேரவைகள் பலவற்றில் உறுப்ப்பினராக இருந்தவர். தான் ஆற்றிய வரலாற்றுப் பணிக்காக பல்வேறு விருதுகளைப் பெற்றவர்.
பிறப்பு
முகமது கமால் இராமநாதபுரம் நகரில் வாழ்ந்த சேக் உசைன் (ஷேக்ஹூசன்) – காதர் அம்மாள் என்னும் இணையருக்கு மகனாக 1928 அக்டோபர் 15 ஆம் நாள் பிறந்தார்.
கல்வி
வெவ்வேறு கல்வி நிறுவனங்களில் பயின்று கலை இளவர் (Bachelor of Arts) பட்டம் பெற்றார்.
பணி
தமிழ்நாட்டு அரசின் வருவாய்த் துறையில் நாற்பதாண்டுகள் பணியாற்றினார். எழுத்தராகப் பணியில் இணைந்து வட்டாட்சியர் நிலைவரை உயர்ந்து ஓய்வு பெற்றார்.
குடும்பம்
கமால், நூர்சகான் என்பவரை மணந்தார். இவர்களுக்கு சர்மிளா என்னும் மகளும் இரு மகன்களும் உள்ளனர்.
எழுதிய நூல்கள்
முகமது கமால் பின்வரும் நூல்களை எழுதியிருக்கிறார்
இவை தவிர 7 நூல்கள் அச்சேறாமல், கையெழுத்துப்படிகளாக, இருக்கின்றன.
இந்நூல்கள் அனைத்தும் 2010 ஆம் ஆண்டில் தமிழக அரசால் நாட்டுடைமை ஆக்கப்பட்டன.
இதழாசிரியர்
கமால், தமிழ் அருவி என்னும் இசுலாமிய இலக்கிய இதழின் ஆசிரியராகப் பணியாற்றினார். இவ்விதழ் இருதிங்களுக்கு ஒரு முறை வெளிவந்தது. இதன் முதல் இதழ் நவம்பர் 94 ஆம் ஆண்டில் வெளிவந்தது.
தொடர்புடைய அமைப்புகள்
வரலாற்று ஆய்வாளரான கமால் பின்வரும் அமைப்புகளில் வானாள் உறுப்பினராக இருந்தார். .
விருதுகள்
கமால் வரலாற்று இலக்கியப் பணியைப் பாராட்டி பல்வேறு அமைப்புகள் பின்வரும் விருதுகளை வழங்கி உள்ளன: ,
மறைவு
கிளாக்கோமா என்ற கண் நீரழுத்த நோயால் கமால் 2002 ஆம் ஆண்டில் தன்னிரு கண்களின் பார்வையையும் இழந்தார். அதன் பின்னரும் உதவியாளர்களின் உதவியோடு ஆறு நூல்களை எழுதினார். 2007 மே 31ஆம் நாள் இராமநாதபுரத்தில் காலமானார்.
வெளியிணைப்பு
பகுப்பு:1928 பிறப்புகள் பகுப்பு:2007 இறப்புகள் பகுப்பு:வரலாற்றாசிரியர்கள் பகுப்பு:தமிழக எழுத்தாளர்கள் பகுப்பு:நாட்டுடைமை நூல்களின் ஆசிரியர்கள் பகுப்பு:இராமநாதபுரம் மாவட்ட நபர்கள்
மு. கதிரேசச் செட்டியார்
பண்டிதமணி என அழைக்கப்பட்ட '''மு. கதிரேசச் செட்டியார்''' (செப்டம்பர் 16, 1881 - அக்டோபர் 24, 1953) ஏழு மாதங்கள் கூட பள்ளியில் படிக்காமல் பல்கலைக் கழகத்தில் பணியாற்றிய பெருமைக்கு உரியவர். வடமொழி நூல்கள் பலவற்றை மொழி பெயர்த்தவர். பல தமிழறிஞர்களுக்குப் பாடம் சொன்னவர். சிறந்த சொற்பொழிவாளர். இரு பொருள் படப் பேசுவதில் வல்லவர். தமிழாய்வு செய்து தமிழ்த்தொண்டாற்றியவர்.
பிறப்பும் கல்வியும்
கதிரேச செட்டியார் மகிபாலன் பட்டியில் முத்துகருப்பன், சிவப்பி ஆச்சி அவர்களுக்கு 16-09-1881 அன்று பிறந்தார். சிறு வயதிலேயே இளம்பிள்ளை வாத நோயால் துன்புற்றார். தந்தை மலேசியா இலங்கை முதலிய நாடுகளுக்கு வாணிகம் செய்யச் சென்றதால் இவர் தனது ஏழாம் வயதில் திண்ணைப் பள்ளிக் கூடத்தில் சேர்ந்தார். அப்பொழுதே ஆத்திசூடி, உலக நீதி ஆகியவற்றின் சொல்லழகு இவரைக் கவர்ந்ததால் படிப்படியாகத் திருத்தொண்டர் புராணம், கம்பராமாயணம், சில பிள்ளைத்தமிழ் நூல்கள் ஆகியவற்றைத் தாமே ஓதி உணர்ந்தார்.
பியர் சிமோன் இலப்லாசு
பியர் சிமோன், இலாப்லாசு அல்லது மார்க்கி டி இலப்லாசு (ஏப்ரல் 23, 1749 – மார்ச் 5, 1827) என்பவர் 18-19 ஆவது நூற்றாண்டின் மிகச் சிறந்த கணிதவியல், வானவியலாளர்களுள் ஒருவர். வானியலை கணித அடிப்படையில் விரிவடையச் செய்ததில் இவருக்குப் பெரும் பங்கு உண்டு. புள்ளிக்குறிப்பியலிலும் இவருடைய பங்கு மிகச் சிறப்பானது. இவர் தமக்கு முன்னிருந்த அறிஞர்களின் கண்டுபிடிப்புகளை ஒழுங்கு படுத்தி, கணித அடித்தளம் இட்டு, தான் கண்டுபிடித்தவற்றையும் தொகுத்து ஐந்து பெரும் தொகுதிகளாக வான்பொருள்களின் இயக்கவியல் (Mécanique Céleste ) என்னும் பெரும் பல்லடுக்கு நூற்தொகுதியை 1799-1825 காலப்பகுதியில் வெளியிட்டார். இப் பல்லடுக்கு நூல்தொகுதியால், வடிவவியல் அடிப்படையாக இருந்த வானியல் இயக்கங்கள் பற்றிய அறிவை நுண்பகுப்பாய்வு (கால்க்குலசு) அடிப்படையான அறிவாக மாற்றினார். புள்ளிக்குறிப்பியலில் பேயீசிய நிகழ்தகவியல் (Bayesian probability) என்னும் துறைக்கு இவர் ஆற்றிய ஆய்வுகளே அடிப்படையாக அமைந்ததுள்ளது. .
மு. கதிரேசச் செட்டியார்
இளமை
அக்காலத்தில் இருந்த தம் குல வழக்கப்படி தனது 11-ஆம் வயதில் பொருளீட்டுவதற்காக இலங்கை சென்றார். இலங்கையின் எழிலில் அவர் மனம் பறி கொடுத்த நேரத்தில் அவருக்கு மீண்டும் வாத நோயின் கொடுமை தலைகாட்டியது. அப்பொழுது தனது தந்தையின் திடீர் மரணம் அவருக்கு மேலும் அதிர்ச்சி அளித்தது. உடலும் உள்ளமும் மிகவும் நலிவுற்ற நிலையில் தனது 14-ஆம் வயதில் அவர் தாய்நாடு திரும்பினார். நோய் தீவிரமானதால் ஊன்று கோலின்றி நடக்க முடியாத நிலைக்கு ஆளானார்.
பியர் சிமோன் இலப்லாசு
பல இயற்பியல் பகுப்பாய்வுகளில் காணப்படும் இலப்லாசு சமன்பாடு (Laplace's equation) என்னும் இரண்டாம் படிய நுண்பகுப்புக் கணித சமன்பாடு இவர் உருவாக்கியதே ஆகும்.
மு. கதிரேசச் செட்டியார்
இளமை
தமிழின் மீதுள்ள ஆர்வம் காரணமாகத் தனது நோயின் காரணமாக நடமாட முடியாமையால் கிடைத்த ஓய்வு நேரத்தில் தமிழ் நூல்களை ஊன்றிக் கற்றார். சீவக சிந்தாமணி, சிலப்பதிகாரம், மணிமேகலை, பெரிய புராணம், திருவாசகம், புறநானூறு, திருக்குறள், கம்பராமாயணம் ஆகியவற்றை இவர் ஆசிரியர் இல்லாமலே ஆழ்ந்து கற்றார். தொல்காப்பியத்தையும் அதற்கான சேனாவரையரின் உரையையும் தன் ஆருயிர் நண்பரான அரசஞ்சண்முகனாரிடம் பாடம் கேட்டார்.
பியர் சிமோன் இலப்லாசு
இளமை
1749 ஆம் ஆண்டு பிரான்ஸு நாட்டு நார்மாண்டி பகுதியில் இலாப்லாசு பிறந்தார். இவர் இளம் வயதில் படிப்பில் ஆர்வம் மிகுந்தவராகக் காணப்பட்டார். 1768-இல் இவர் பாரீசு நகருக்குச் சென்று கணிதப் பேராசிரியராகப் பணியமர்த்தப்பட்டார். பிரெஞ்சு அறிவியல் அகாதமியின் முன்னணி அறிஞராக இவர் விளங்கினார். மாவீரன் நெப்போலியனுக்கு அறிவியல் ஆலோசகராகச் சிலகாலம் செயல்பட்ட பெருமை கொண்டவர் இவர்.
மு. கதிரேசச் செட்டியார்
இலக்கியப்பணி
அரசஞ்சண்முகனாரின் மூலம் மதுரை 'வித்யா பானு' அச்சகத்தின் உரிமையாளரான மு. ரா. கந்தசாமிக் கவிராயரின் நட்பு கதிரேசனாருக்குக் கிடைத்தது. இதன் பயனாய் இவர் வித்யாபாநு இதழுக்குப் பல அரிய தமிழ் கட்டுரைகள் எழுதினார்.
பியர் சிமோன் இலப்லாசு
வானவியல் ஆய்வுகள்
ஒரு கோள் சூரியனைச் சுற்றிவரும்போது அது கெப்ளரின் விதிகளுக்கு உட்பட்டு சூரியனை தனது நீள்வட்டப் பாதையில் சுற்றும் சுற்றும் கோளின் மைய விலக்கு விசையும், சூரியனின் புவி ஈர்ப்பு விசையும் சமநிலையில் இருப்பதால், கோள்கள் சூரியனில் விழவோ, விலகிச்செல்லவோ நேராது. ஆனால் பல கோள்கள் சூரியனைச் சுற்றிவரும்போது, ஒரு கோளின் ஈர்ப்பு விசை மற்றொரு கோளின் மீது செலுத்தும் விசைகளால் கோள்களின் பாதைகளில் மாற்றங்களை ஏற்படுத்தித் தனது சுற்றுப்பாதைகளிலிருந்து கோள்களைத் தூக்கி எறியச் செய்யும் என நியூட்டன் எண்ணினார்.
கணித ஆய்வுகள் பல செய்தும் நியூட்டனால் கோள்களின் சீரான இயக்கத்தை விளக்க இயலவில்லை. பாதிகளிலிருந்து விலகும் கோள்களை அவ்வப்போது கடவுளின் கரங்கள் சீரமைக்கின்றன எனக் கூறப்பட்டது. அனால் இலாப்லாசு கி.பி. 1780 ஆம் ஆண்டுகளில் கணிப்புகளைத் தனது கணிதத் திறமியால் மேம்படுத்தி கோள்களின் பாதைகளில் ஏற்படும் சிறிய மாறுபாடுகள் எப்படித் தம்மைத் தாமே திருத்திக் கொள்கின்றன என நிறுவினார்.
மு. கதிரேசச் செட்டியார்
இலக்கிய நட்பும் சொற்பொழிவும்
இக்காலத்தில் கதிரேசருக்கு, தமிழ்ப் பெருங்கவி இராவ் சாகிப் வெ. ப. சுப்பிரமணிய முதலியார், பசுமலை, நாவலர் ச. சோமசுந்தர பாரதி, ரா இராகவையங்கார், மறைமலை அடிகள், ஞானியார் ஆகியோருடன் நட்பு ஏற்பட்டது. சொல்லழகும் பொருளழகும் ஒருங்கே அமையப்பெற்ற ஞானியாரின் சொற்பொழிவுகளால் கவரப்பட்ட கதிரேசனார் தாமும் சொற்பொழிவாற்ற வேண்டுமென ஆர்வம் கொண்டார். இந்த ஆர்வம் அவரை ஒரு முதல் தர சொற்பொழிவாளராக ஆக்கியது.
பியர் சிமோன் இலப்லாசு
வானவியல் ஆய்வுகள்
அந்தக் காலகட்டத்தில் சனிக்கோளின் சுற்றுப்பாதை விரிந்து செல்வதாகவும், வியாழனின் சுற்றுப்பாதை சுருங்குவதாகவும் கணக்கிட்டனர். கெப்ளரின் விதிகளின் படி அமைந்த சுற்றுப்பாதைகளில் மிகப்பெரும் கோள்களின் உண்மையான பாதைகள் மெல்லச் சுழன்று மாற்றமடைந்து மீள்கின்றன. இதற்காகும் காலம் சுமார் 929 ஆண்டுகள் எனவும் கணக்கிட்டு சூரிய குடும்பம் நிலைத்து நிற்கும் தன்மை கொண்டது எனவும் நிறுவினார்.
மு. கதிரேசச் செட்டியார்
பாண்டித்துரை தேவரும் பண்டித மணியும்
கதிரேசனாரின் நண்பரான ரா. ராகவையங்கார் இவரைப் பாண்டித்துரைத் தேவருக்கு அறிமுகம் செய்தார். மதுரையில் நான்காம் தமிழ்ச் சங்கம் அமைக்க வேண்டும் எனப் பாண்டித்துரைத் தேவர் முயன்று கொண்டிருந்த காலம் அது. கதிரேசனாரின் புலமைக்கு மரியாதை செலுத்த விரும்பிய தேவர் தமிழ்ச் சங்கத்தைத் தொடங்கி வைத்த புலவர்களில் ஒருவராகக் கதிரேசனாரையும் சேர்த்தார்.
பிரான்சிஸ்கோ பிசாரோ
பிரான்சிஸ்கோ பிசாரோ கொன்சாலெசு (Francisco Pizarro González, கி. 1471 / 1476 – 26 சூன் 1541) பெரு நாட்டிலிருந்த இன்கா பேரரசினை வெற்றி கொண்ட மிகுந்த எசுப்பானிய வெற்றி வீரர் ஆவார். புகழும் பொருளும் தேடி புதிய உலகுக்கு வந்தவர். பசிபிக் பெருங்கடலைக் கண்டறிந்த நாடாய்வுக் குழுவினரில் இவரும் ஓர் உறுப்பினர்.
மு. கதிரேசச் செட்டியார்
வடமொழிப் புலமை
தமிழ் மொழியில் பெரும் புலமை பெற்றிருந்த கதிரேசனார் வட மொழியிலும் புலமை பெற்றால் தன் புலமை முழுமை அடையும் என எண்ணி தருவை. நாராயண சாஸ்திரியாரிடம் ஐந்து ஆண்டுகள் வடமொழியைக் கற்றார். தனது இருமொழிப் புலமையால் ஆய்ந்து ''தமிழ் மற்றொரு மொழியினின்று தோன்றியதென்றால் பிறிதின் சார்பின்றி நடைபெறாதென்றாதல் கூறுவார், உண்மை ஆராய்ச்சி இலராவர். ஒரு சில வட சொற்கள் உண்மை பற்றித் தமிழ் மொழியை வட மொழியினின்றும் தோன்றியதென்றால் பொருந்தாத ஒன்றாகும்  என்றும்   தமக்குரிய மொழியைப் புறக்கணித்து வேற்று மொழியில் எத்துணை மேற்சென்றாலும் மொழியறிவால் பெறும் பயன் முற்றும் எய்தாது ''  என்றும் கூறியுள்ளார்.
வசந்தி சத்துராணி
வசந்தி சத்துராணி (Vasanthi Chathurani, වසන්ති චතුරානි) பல விருதுகளை பெற்ற சிறந்த இலங்கை திரைப்பட மற்றும் தொலைக்காட்சி நடிகை ஆவார். 1978 ஆம் ஆண்டு வெளிவந்த பெண் கலைஞரான சுமத்ராவின் எகுனு லாமாய் என்ற படத்தில் தன் சிறு வயதிலேயே சிறப்பாக நடித்தார். பிரபலமான எல்லோராலும் பாராட்டப்பெற்ற நிர்மலா கதாபாத்திரம் கங்கா அட்டாரா படத்தில் இறந்த முன்னாள் நடிகர் மற்றும் அரசியல்வாதி விஜய குமாரணதுங்கவுடன் 1980 ஆண்டு இணைந்து நடித்தார். 1980 ஆம் ஆண்டு சரசுவய்யா சிறந்த நடிகைக்கான விருதை சிங்கள சினிமா துறையினால் வழங்கப்பட்டது.
பியர் சிமோன் இலப்லாசு
மேற்கோள்களும் அடிக்குறிப்புகளும்
பகுப்பு:பிரெஞ்சு இயற்பியலாளர்கள் பகுப்பு:1827 இறப்புகள் பகுப்பு:பிரெஞ்சு கணிதவியலாளர்கள் பகுப்பு:1749 பிறப்புகள் பகுப்பு:பிரெஞ்சு வானியலாளர்கள்
வசந்தி சத்துராணி
சத்துராணி தனது திறமையை தொலைக்காட்சி நாடக நிகழ்ச்சிகளிளும் நிலைநாட்டினார். இதில் குறிப்பாக இதி பஹான், கிராயா, காடுல்லா, கஜாமன் பவதா முதலிய தொலைக்காட்சி நாடகங்கள் ஆகும். இவர் சுமதி சிறந்த பிரபல நடிகை விருதை 1997 ஆம் ஆண்டு பெற்றார். மேலும் சுமதி சிறந்த தொலைக்காட்சி நாடக நடிகை விருதை 1998,2002,2009 ஆம் ஆண்டுகளில் பெற்றார்.
ஆரம்ப வாழ்க்கை
வசந்தா டோரின் பிட்டர்சன் அக்டோபர் திங்கள் 18 ஆம் நாள் 1962 ஆம் ஆண்டு இலங்கையில் பிறந்தார். இவர் தன் ஆரம்ப பள்ளி படிப்பை புனித சிலுவை பள்ளி,கம்பகாவில் படித்தார்.
மு. கதிரேசச் செட்டியார்
தமிழ்த்தொண்டு
கதிரேசனாரின் துவக்க காலத் தமிழ்த் தொண்டில் குறிப்பிடத்தக்கது மேலைச் சிவபுரியில் இவர் அமைத்து நடத்திய 'சன்மார்க்க சபை' ஆகும். பொருளியலில் காட்டிய ஆர்வத்தை நகரத்தார் கல்வியில் காட்டாதிருந்த அக்காலத்தில் சன்மார்க்க சபையின் மூலம் அவ்வினத்தாரிடம் தமிழார்வத்தைத் தூண்டி வளர்த்த பெருமை கதிரேசனாரையே சாரும். இதற்கு பொருளுதவி செய்தவர் பழநியப்ப செட்டியார் என்ற பெரும் செல்வராவார். மேலும் இச்சபையின் பிரிவுகளாக 'கணேசர் செந்தமிழ்க் கலாசாலை', 'தொல்காப்பியனார் நூல் நிலையம்' ஆகியவை ஏற்படுத்தப்பட்டு சிறப்பாக நடைபெற்றன. இச்சபை பல பேரறிஞர்கள் முன்னிலையில் இவரின் தமிழ்த்தொண்டினைப் பாராட்டி பண்டிதமணி என்ற பட்டத்தை வழங்கியது அக்காலத்தில் வாழ்ந்த பெரும் புலவர்கள் இச்சபையில் சொற்பொழிவாற்றியுள்ளனர். இவர்களில் திரு. வி. க., உ. வே. சாமிநாதைய்யர், மகாவித்துவான் ரா. ராகவ ஐயங்கார், கா. சுப்பிரமணியப் பிள்ளை, ந. மு. வேங்கடசாமி நாட்டார், சுவாமி விபுலானந்தர், உமாமகேசுவரம் பிள்ளை, கரந்தைக் கவியரசு வேங்கடாசலம் பிள்ளை ஆகியோர் குறிப்பிடத்தக்கவர்கள் ஆவர். இச்சபையின் ஆதரவால் தான் பண்டிதமணி அவர்கள் 'கௌடில்யரின் அர்த்தசாஸ்திரத்தை' தமிழில் மொழிபெயர்க்கத் துவங்கினார். ஆனால், இப்பணி இவர் அண்ணாமலைப் பல்கலைக் கழகத்தில் பணியாற்றிய போதுதான் முடிவுற்றது. இச்சபையின் சார்பாகத் துவக்கப்பட்ட 'கணேசர் செந்தமிழ்க் கல்லூரி', சென்னைப் பல்கலைக்கழகத்துடன் இணைக்கப்பட்டு சிறப்புடன் நடந்து இன்றும் இவரின் தமிழ்த்தொண்டினை நினைவூட்டும் சின்னமாக விளங்குகிறது.
வசந்தி சத்துராணி
தொழில்
வசந்தி சத்துராணி தன் பள்ளி பருவத்திலேயே 1978 ஆம் ஆண்டு பெண் இயக்குனர் சுமித்ராவின் எகுனு லாமாய் என்ற படத்தில் ஒரு முதன்மை கதாபாத்திரத்தில் நடிக்க வைக்கப்பட்டார். இதுவே இவரின் நடிப்பு திறமையை வெளிப்படுத்திய முதல் படமாக அமைந்தது. கங்கா அட்டாரா முதலிய விருது பெற்றுத்தரும் படங்களில் நடிக்கலானார். கங்கா அட்டாராலில் மனநிலை பாதித்த பெண்ணாக நடித்து அனைவரின் கவனத்தையும் ஈர்த்தார். 1979 ஆம் ஆண்டு இவருக்கு திருமணம் நடைபெற்றது. இதனால் சிறிது காலம் இவரின் கலைப்பயணத்தில் இடைவெளி ஏற்பட்டது. அடாரா ஹாசுனா திரைப்படம் மூலம் மறுபடியும் தன் ரசிகர்களால் வயவேற்கப்பட்டார். 2003 ஆம் ஆண்டு லெஸ்டர் ஜேம்ஸ் பீரிஸ் படமான வெஹென்டே வாலுவா படத்தில் மாலினி பொன்சேகா, சனத் குணதிலக்க, ரவீந்திர ரந்தெனியா உடன் இணைந்து நடித்துள்ளார்.
சத்துராணி தற்பொழுது பல தொலைக்காட்சி நாடக தொடர்களில் நடித்துவருகிறார். இதில் குறிப்பாக அக பிபி மால், செடோனா மற்றும் ரங்கா சோபா ஆகிய மூன்று நாடகங்களை பிரேமகுமாரா ஜெயவர்த்தனா இயக்கினார். இக் கதைகளை சுமித்ரா ரகுபதி எழுதினார். மனோ மந்திரா, காடுல்லா, துர்கந்தயா, கிரியா, அக பிபி மால், இதிபஹான், கஜமான் நோநா போன்ற பல வகையிலான தொலைக்காட்சி தொடர்களை வசந்தி சாதுராணி நடித்துள்ளார்.
பெற்ற விருதுகள்
1980 ஆம் ஆண்டு - சரசுவய்யா சிறந்த நடிகைக்கான விருது கங்கா அட்டாராவுக்காக 1997 ஆம் ஆண்டு - சுமதி சிறந்த பிரபல நடிகைக்கான விருது 1998 ஆம் ஆண்டு - சுமதி சிறந்த தொலைக்காட்சி நாடக நடிகைக்கான விருது துர்கந்தையாவுக்காக. 2002 ஆம் ஆண்டு - சுமதி சிறந்த தொலைக்காட்சி நாடக நடிகைக்கான விருது குலவம்யாவுக்காக. 2005 ஆம் ஆண்டு - ராய்கபம் சிறந்த தொலைக்காட்சி நாடக நடிகைக்கான விருது செடோனாவுக்காக. 2006 ஆம் ஆண்டு - சுமதி சிறந்த தொலைக்காட்சி நாடக நடிகைக்கான விருது அக பிபி மால்க்காக. 2006 ஆம் ஆண்டு - ராய்கபம் சிறந்த தொலைக்காட்சி நாடக நடிகைக்கான விருது அக பிபி மால்க்காக.
மேற்கோள்கள்
பகுப்பு:சிங்களத் திரைப்பட நடிகைகள் பகுப்பு:வாழும் நபர்கள் பகுப்பு:1962 பிறப்புகள்
கனிமச் சுழற்சி
கனிமச் சுழற்சி (Mineral cycle) என்பது ஓர் உயிர் வேதியியல் மற்றும் சுற்றுச்சூழல் செயல்முறை ஆகும், பூமியின் மேற்பரப்பு முழுவதும் கனிம ஊட்டச்சத்துக்களின் பரவல், விநியோகம் மற்றும் இடப்பெயர்வு ஆகியவற்றை இச்செயல்முறை ஒழுங்குபடுத்துகிறது.
கனிமங்கள் இயற்கையாகவே தோன்றும் வேதிச் சேர்மங்கள் ஆகும். இவை தனிமங்களால் ஆக்கப்பட்டுள்ளன. இத்தனிமங்கள் சுற்றுச்சூழலுக்குள் தொடர்ச்சியான சுழற்சியை மேற்கொண்டு பல்வேறு காரணிகளால் பாதிக்கப்படுகின்றன.
ஆக்சிசன் சுழற்சி, தண்ணீர் சுழற்சி, பாசுபரசு சுழற்சி, மற்றும் கந்தகச் சுழற்சி என நான்கு முக்கியமான கனிமச் சுழற்சிகள் அறியப்படுகின்றன.
மேற்கோள்கள்
பகுப்பு:கனிமங்கள் பகுப்பு:கனிமவியல் பகுப்பு:கடல் வேதியியல் பகுப்பு:புவிவேதியியல் பகுப்பு:சூழலியல் பகுப்பு:நீரியல்
மு. கதிரேசச் செட்டியார்
செட்டிநாட்டரசரும் கதிரேசனாரும்
கதிரேசனாரிடம் நட்பு கொண்டு பழகியவர்களில் செட்டிநாட்டரசரான அண்ணாமலைச் செட்டியாரும் ஒருவர். கதிரேசனாரிடம் அண்ணாமலைச் செட்டியார் வைத்திருந்த பேரன்பும் பெருமதிப்பும் கதிரேசனாரை அண்ணாமலைப் பல்கலைக் கழகத்தில் தமிழ்ப்பணியை மேற்கொள்ளச் செய்தது. அவரின் விடாப்பிடியான வேண்டுகோளின் காரணமாக அண்ணாமலைப் பல்கலைக் கழகத்தில் தமிழ்ப்பணி செய்தார். அக்காலத்தில் இவருடன் பணியாற்றியவர் சுப்பிரமணியப் பிள்ளை. பண்டிதமணி பல்கலைக்கழகத்தில் ஆசிரியப் பணியை மேற்கொண்ட போது அவருக்கு வயது 53 ஆகும். முதிர்ந்த அறிவும் பழுத்த அனுபவமும் பாடம் சொல்லும் திறனும் மாணவர்களிடம் மிகுந்த தமிழார்வத்தைத் தூண்டின. இவரிடம் பாடம் கேட்பதற்காகவே சிலர் அண்ணாமலைப் பல்கலைக்கழகத்தில் சேர்ந்தனர். இவரிடம் பயின்று பிற்காலத்தில் சிறப்பு பெற்ற சிலர்:
தன்மானமும் பட்டமும்
தமிழறிவு மிக்க வறுமையில் வாடிய புலவர்களை ஆதரிப்பதில் கதிரேசனார் வள்ளன்மை மிக்கவராக விளங்கினார். இவருடைய மனைவி மீனாட்சி ஆச்சியும் இவரின் பொதுத் தொண்டிற்குத் துணையாய் இருந்தார். பண்டிதமணி தன்மானத்தைக் காப்பதில் சிங்கமாக விளங்கினார். இவருக்கு பட்டம் வழங்கிச் சிறப்பிக்க அரசாங்கம் எண்ணியது. 'மகாமகோபாத்தியாயப் பட்டம்' ஒரு குறிப்பிட்ட இனத்தவர்க்கே உரியது என எண்ணி அதற்குப் பதிலாக 'இராவ் பகதூர்' என்ற பட்டம் வழங்க விரும்பியது. அரசியலாரின் குறுகிய நோக்கத்தினையும் அறியாமையையும் அறிந்த பண்டிதமணி 'இராவ் பகதூர்' பட்டத்தை ஏற்க மறுத்தார். இவரின் தன்மானம் காக்கப்பட்டதோடு மட்டுமன்றி, அவரின் துணிவுக்குப் பரிசாக 'மகாமகோபாத்தியாயப் பட்டம்' அவரை நாடி வந்தது.
மொழிபெயர்ப்பு நூல்கள்
பல வடமொழி நூல்களை இவர் மொழி பெயர்த்துள்ளார். இவர் மொழிபெயர்த்த நூல்கள்
பறளியாறு
பறளியாறு தென்னிந்தியாவின் கன்னியாகுமரி மாவட்டத்தில் பாயும் ஓர் ஆறு.இவ்வாறானது சிலப்பதிகாரத்தில் குறிப்பிடப்படும் பஃறுளி ஆறாகும்.பஃறுளி ஆறே பறளி ஆறாக திரிந்துள்ளது. இந்த ஆறு மகேந்திர கிரி மலையில் உற்பத்தியாகிப் பாய்கிறது. இவ்வாற்றின் மீது மாத்தூர் அருகே தொட்டிப்பாலம் ஒன்றும் கட்டப்பட்டுள்ளது. மேலும் பெருஞ்சாணி அணையும் இவ் ஆற்றின் குறுக்கேயே கட்டப்பட்டுள்ளது. உலகில் உள்ள பழமையான ஆறுகளில் ஒன்று.
மு. கதிரேசச் செட்டியார்
மொழிபெயர்ப்பு நூல்கள்
இவற்றுள் பிராதபருத்தரீயம், மாலதிமாதவம் ஆகியவை அச்சிடப்படவில்லை. சுக்கிராச்சாரியார் என்பவர் எழுதிய சுக்கிரநீதி ஒரு நீதி நூல் ஆகும். அசோகன், சந்திரகுப்தன் ஆகிய மன்னர்கள் காலத்தில் நிலவிய நீதி, ஆட்சிமுறைகளை இந்நூல் விளக்குகிறது. இந்நூல் குறளின் கருத்துகள் பலவற்றோடு ஒத்த நீதிகளை உள்ளடக்கிய பெருமை வாய்ந்தது.
பறளியாறு
பகுப்பு:கன்னியாகுமரி மாவட்ட ஆறுகள்
மு. கதிரேசச் செட்டியார்
மறைவு
பண்டிதமணி கதிரேசன் செட்டியார் இரத்தக் கொதிப்பின் காரணமாக மிகவும் துன்புற்றார். நோயின் தீவிரத்தால் 1953 ஆம் ஆண்டு அக்டோபர் 24 ஆம் நாள் காலமானார்.
பிரான்சிஸ்கோ பிசாரோ
பகுப்பு:பெருவின் நபர்கள் பகுப்பு:எசுப்பானிய நபர்கள் பகுப்பு:1541 இறப்புகள் பகுப்பு:பெருவின் வரலாறு
மு. கதிரேசச் செட்டியார்
சான்றுகள்
பகுப்பு:தமிழறிஞர்கள் பகுப்பு:1881 பிறப்புகள் பகுப்பு:1953 இறப்புகள் பகுப்பு:தமிழக எழுத்தாளர்கள் பகுப்பு:சிவகங்கை மாவட்ட நபர்கள் பகுப்பு:நாட்டுடைமை நூல்களின் ஆசிரியர்கள்